Radio-Springbok - Tuis Nuus blad http://staan-saam.page.tl/
Weereens het dit tyd geword vir die jaarlikse herdenking van ons boeresoldate en duitse soldate. u Word hartlik uitgenooi om die herdenking by te woon.Verlede jaar het die AWB Weskaap dit bygewoon en die jaar gaan ons dit weer by woon.Enige een van u is welkom on die dienst by te woon.
Die herdenking word gehou by die Woltemade kerkhof te Maitland ( Kaapstad)
AWB lede wat uniform het moet asb in volle uniform wees.Dit is ook so aangevra deur die organiseerders.
Indien u enige vrae het kontak gerus vir H/Kmdt Horn by 021 903 4248 of e pos by admin@awbweskaap.co.za
Mense doen asb moeite en woon die herdenking by dis deel van ons geskiedenis, enige een is welkom om die geleentheid by te woon.
ANGLO-BOERE OORLOG HERDENKING (ABO)
Lidmate word vriendelik uitgenooi na die ABO
herdenkingsdiens in Woltemade kerkhof in die militere sektor
Sondag 24 November 2013 om 1600.
Ingang deur Hek 10; die militere sektor is aan die oorkant naby
Drag: Semi-formeel. Lede wat militere diens gedoen het in hulle
leeftyd mag hul medaljes aan die linkerbors vertoon. In die
geval word das en baadjie verkies.
Boere in Wes-Kaap neem inisiatief
Die Boere van die Wes Kaap en omtrekke, wat verskeie dorpe insluit. het
besluit om na hulle eie belang om te sien en het 'n byeenkoms gereël om
hulle omstandighede te bespreek.
Daar sal ook spesiale aandag geskenk word aan veiligheid. Die byeenkoms,
waarheen alle belangstellende volksgenote uitgenooi word, vind op 2
November plaas en begin om 18:00.
Die byeenkoms vind agter Bellville se groentemark, skuins onder die Bellville polisiestasie plaas.
Die geleentheid belowe om baie interessant te wees met verskeie sprekers
oor aktuele sake oor veiligheid en ander verwante onderwerpe.
Daar sal ook hartlik saamgekuier word na die verrigtinge wat 'n ideale
geleentheid sal bied vir volksgenote om mekaar beter te leer ken. Dit
sal 'n bring-en-braai geleentheid wees waar hout en braaitoerusting
beskikbaar sa wees.
Volgens een van die inisiatiefnemers, mnr. Antonie Horn, is daar groot belangstelling en word daar 'n goeie opkoms verwag.
09h00-10h30 Padkos,Nuusflitse, weer en als wat saak maak
10h30-11h00 Werk soek program (Dj Uiltjie)
Om In te skakel gebruik die volgende skakels:
EFF wil 2014-verkiesing met rooi barette wen
Julius Malema, leier van die Ekonomiese Vryheidsvegters (EFF), het Donderdag gesê die EFF beplan om die verkiesing in 2014 te wen, maar die speelvlak is nie gelyk nie.
Kwessies rakende die OVK
"Talle van die verkiesingswette, reëls en regulasies is ten gunste van die bestaande politieke partye en die meerderheidsparty," het Malema aan verslaggewers in Johannesburg gesê.
Die EFF gaan glo die Onafhanklike Verkiesingskommissie (OVK) en die verkiesingshof nader om sekere kwessies aan te spreek. Eerstens is die R45 000 verpligte registrasiefooi per politieke party per provinsie en die R200 000 wat vir die politieke party nasionaal betaal moet word. "Dit sluit partye, wat nie geld het nie, maar tog baie volgelinge het, uit."
Die tweede kwessie is die OVK-finansieringsmodel waarvolgens slegs politieke partye met 'n setel in die parlement, geld ontvang. "Dit is onregverdig. Die OVK finansier gevolglik politieke partye om dieselfde aantal setels te behou wat hulle tans oor beskik," het Malema gesê.
Die derde kwessie is die Icasa-regulasie dat mediadekking, hoofsaaklik radio en televisie, bepaal sal word kragtens die hoeveelheid setels wat 'n party in die parlement het.
Malema sê dit benadeel nuwe politieke partye.
"Ons glo 'n vreedsame oplossing oor dié kwessies sal die speelvlak gelyk maak en waarborg dat alle Suid-Afrikaners 'n gelyke geleentheid ontvang om vir die regering van hul keuse te stem."
Lede en lidmaatskapfooie
Malema het ook gesê die EFF het nou meer as 400 000 lede. "Dit is R10 per lidmaatskap en ons het die finansiële state na die rekenmeester geneem om te bepaal hoeveel R10e in die rekening inbetaal is," het hy gesê. "Die rekenmeester is nog nie klaar nie, maar ons is dankbaar dat hy reeds verby die 400 000 kerf is." Die EFF het glo 'n doelwit gestel om, voordat die verkiesing aanbreek, 500 000 lede te hê.
Malema sê talle ondersteuners van die party kan nie die R10-lidmaatskapfooi bekostig nie. "Dit is nie 'n grap nie, dit is die werklikheid." Malema sê as die lede R10 het, kan hulle oorweeg om dit op die lidmaatskapgelde te spandeer, maar as hulle brood sien is dit belangriker. "Hulle moet eet."
Malema sê die organisasie word befonds deur lidmaatskapfooie, donasies en die verkope uit EFF-handelsware. Die grootste bedrag wat hulle tot dusver van 'n lid ontvang het, was R50 000.
Volgens die Sowetan-koerant het die ANC glo 50 000 rooi barette aangeskaf voor sy manifes-vergadering komende naweek. Gwede Mantashe, sekretaris-generaal van die ANC, het aan die koerant gesê die doel is om die EFF "plat te druk". "Niemand het 'n monopolie oor 'n rooi baret nie."
Malema het Donderdag gesê daar is niemand in die ANC meer oor wat kreatiewe idees het nie, en dit is hoekom hulle die rooi barette steel. "Daar is niemand meer oor wat opgewondenheid kan aanwakker voor die verkiesing nie, en ook nie 'n 2014-verkiesingsnalatenskap nie. Die nalatenskap van die 2014-verkiesing gaan die rooi baret wees," het Malema gesê.
(Gordon) wat dink julle van Max se geskrewe? Die skille afgeval?
'n Student het 'n regsgeding teen die Amerikaanse intelligensiediens (CIA) van stapel gestuur ten einde dokumente te bekom wat glo wys dat die intelligensiediens aandadig was in die inhegtenisname van oudpresident Nelson Mandela.
Mandela is verlede maand in die ouderdom van 95 oorlede. Hy is in 1962 in hegtenis geneem, skuldig bevind tydens die Rivonia-verhoor en het tronkstraf uitgedien op Robbeneiland. Ryan Shapiro, 'n PhD-student aan die Massachusetts Institute of Technology, het die regsgeding aanhangig gemaak nadat die CIA glo geweier het om te voldoen aan 'n versoek ingevolge wetgewing om inligting te verskaf oor Mandela se inhegtenisname. "Hoewel dit lankal bekend is dat Amerikaanse-intelligensie betrokke was by die inhegtenisname van Mandela, is min gedetailleerde inligting daaroor beskikbaar," sê Shapiro in sy regsgeding. Shaprio versoek inligting oor hoekom die CIA Mandela glo as 'n bedreiging beskou het. 'n Woordvoerder vir die CIA het intussen gesê hulle lewer nie kommentaar op sake wat tans voor die hof dien nie.
Voorbereiding en oriëntering
Daar bestaan nie handleidings en voorskrifte oor hoe te werk gegaan kan word om werklose blankes op plase te vestig nie. Daar is ook geen betroubare relevante registers oor werklose blankes of oor boere nie, geen lyste van aktiwiteite nie, geen taakomskrywings nie, geen voorskrifte vir werksure of huisvesting nie, en geen skale vir vergoeding nie
Daar is egter sekere vereistes en voorbehoude wat afhang van individuele persoonlikhede en omstandighede.
Riglyne vir werklose blankes:
1. Jy moet sorg dat jy fiks is. Begin nou al oefen. Doen "opstote" of oefen gewigstoot met 'n baksteen, en begin stap, later draf!. Probeer elke dag die getal/tye verbeter. Jy sal op 'n plaas meer geleenthede en beter fasiliteite hê om fiks te word en te bly as wat die beste gimnasium bied, en jy hoef niks daarvoor te betaal nie.
2. Verwag die ergste. Berei jouself voor om langer ure en harder as ooit vantevore in jou lewe te werk. Dit sal slegs tot jou voordeel wees. As jy mooi daaroor dink, doen jy dit vir jouself en vir niemand anders nie. Dit is jou toekoms wat op die spel is en dis 'n voorreg om in 'n harde leerskool van die lewe gebrei te word. En hou in gedagte dat jou gasheer besig is om jou aanleg, vaardighede en deursettingsvermoë te toets. Hy is nie onmenslik nie en verwag nie van jou om iets te doen wat hy nie ook kan doen of gedoen het nie. Wys hom jy is jou pa se kind en probeer alles beter doen. En dink net hoe lekker gaan jy slaap as jy vanaand wraggies moeg is.
3. Moet onder geen omstandighede ooit iets vat wat nie aan jou behoort nie.
4. Moenie aan instrumente, masjinerie, voertuie, ens. peuter nie. As iets verkeerd loop of stukkend raak, en jy weet hoe om dit te herstel, vra of jy kan help. Origens kyk jy wat hy doen, en leer iets.
5. As jy iets breek, rapporteer dit onmiddellik, maak nie saak of dit 'n teekoppie of die Caterpillar is nie.
6. Wees te alle tye hoflik. Moenie iemand wat ouer as jy is op sy naam noem nie, tensy hy sê jy mag. Jy wou nog altyd 'n ware "gentleman" wees – hier is jou kans.
7. Van die meeste dinge wat van jou gevra word om te doen, het jy nog nooit gehoor nie. Luister met aandag na instruksies, maak seker dat jy dit verstaan, vra of jy dit reg doen, en doen jou bes.
8. Daar is dinge wat jy gevra gaan word om te doen waarvan jy gaan hou en daar is dinge waarvan jy niks gaan hou nie. Ongelukkig is die laaste altyd die meeste en die belangrikste. Beskou dit as 'n opwindende uitdaging en nie as 'n irriterende beproewing nie.
9. Dis nie watsenaamse werk om randjies af te steek, onkruid uit te trek, gras te sny, die groentebedding te spit, voertuie te was of huis skoon te maak nie. Maak 'n grasieuse kunswerk daarvan. Om heel bo uit te kom, moet jy heel onder begin. As jy eendag jou eie plaas het, sal jy nie wil hê die laaitie wat jou kar was, moet halwe werk doen nie.
10. As jy dit nog nie weet nie: 'n kruiwa moet tjiertjiertjiertjier maak en nie t j i e r t j i e r t j i e r nie.
11. Moenie rondsit en rondstaan nie. Daar is altyd iets om te doen op 'n plaas. Maar vra eers.
12. Los enige fiemies en eet alles wat aan jou voorgesit word. Dit is voedsamer as enige iets wat jy in 'n lang tyd geëet het. En niemand hoef te weet hoe lekker kos jou ma of jou ouma gemaak het nie. En moenie eers vra of daar 'n KFC, Wimpy, Sneers, Fomefing Sishy of enige ander saamvatvoedselplek in die omgewing is nie.
12. As almal klaar geëet het, kan jy onopsigtelik die borde begin bymekaar maak en vra of jy die skottelgoed kan gaan was en die kombuis mag uitvee. Onthou die kant van 'n besem met die hare moet onder wees.
13. Hou jou kamer skoon. Bêre jou klere, maak op jou bed en vra 'n besem om die kamer uit te vee.
14. Moenie, tensy jy gevra word, oor jou gunsteling TV programme praat nie. ("Favourite" flieks is ook nie 'n "cool" "topic" nie.) Tussen hakies: praat altyd 'n ordentlike Afrikaans.
15. Kontak vooraf al jou vriende op Mixit, Whatsup ens. en deel hulle vriendelik mee dat jy die volgende maand ongelukkig nie beskikbaar sal wees om te klets nie. Vertel hulle waarin jy jou begewe en dat hulle in hulle gebede aan jou moet dink. Vra dan die Tannie om jou foon tot vanaand toe vir jou te bêre.
16. Skakel ligte af agter jou.
17. Ontspan en ontdek jou ware self. Jy mag agterkom dat dit baie meer opwindend is om na die uile in die bome as na die uile oor die radio te luister, en om na die bobbejane in die bos te kyk as na die bobbejane oor televisie.
18. As niemand in die huis rook nie, moet jy ophou rook of buite gaan rook. En moenie die stompies rondgooi nie.
19. 'n Normale mens het ongeveer agtuur slaap in 'n nag nodig. Sorg dat jy dit alles voor sonop ingepas kry.
20. Vat seeppoeier saam dat jy na die tweede dag jou klere en kouse kan was.
21. Was die bad as jy klaar gebad het, en hou die badkamer skoon. Moenie te lank sit nie, maak klaar, en was jou hande.
22. Moenie met diere lol nie. Diere ken hulle baas en hou nie van vrypostige geluide en gebare van vreemdelinge nie. As jy lief is vir diere, sal hulle dit self agterkom en julle sal nog groot maats word.
23. Praat net oor jouself wanneer jy uitgevra word, en moet niks wegsteek nie en moenie lieg nie. Maar moet in hemelsnaam nie begin vertel van al jou en al jou ooms se ongelukke en operasies nie.
24. Moenie drentel as die oom jou vra om iets te gaan haal nie, draf. Op sy dae het hy 'n kilometer in volle mondering teen 'n randjie uitgehardloop net om 'n blaar te gaan pluk.
25. Behandel sy ander werkers met respek maar vermy onnodige gesprekke, en moenie inmeng met hulle werk nie. Moenie probeer windgat wees nie. En moet hulle nie vra waar jy dagga kan kry nie.
26. Van alles wat jy gevra word om te doen, is boekevat seker die belangrikste. Almal kry beurte, jy sal ook. As jy nie gewoond daaraan is om hardop te lees nie, veral nie voor mense nie, begin nou al oefen. Lees iets soos Ps 23. En dit is niks vreemd of snaaks om te bid nie. As jy met vriende kan praat, kan jy met jou Vader, jou Here en jou God, ook praat. Doen dit met respek en eerbetoon. Sê dankie vir alles waarvoor jy dankbaar kan wees, vra krag vir alles wat jy môre moet doen, bid vir Sy veilige beskerming deur die nag, en vra vergiffenis vir jou sondes.